ai4bharat/Pralekha huggingface dataset:
புவி அறிவியல் அமைச்சகம்
இந்த ஆண்டுக்கான தென்மேற்குப் பருவமழை கேரளாவில் தொடங்குவதற்கான முன்னறிவிப்பு.
இந்திய வானிலை ஆராய்ச்சித் துறையின் தேசிய வானிலை முன்னறிவிப்பு மையம், கேரளாவில் பருவமழை தொடங்குவதற்கான முன்னறிவிப்பை வெளியிட்டுள்ளது. அதன் முக்கிய அம்சங்கள் பின்வருமாறு;
கேரளாவில் தென்மேற்குப் பருவமழை தொடங்கும், வழக்கமான ஜூன் 1-ஆம் தேதியுடன் ஒப்பிடுகையில், இந்த ஆண்டு சற்று தாமதமாகத் தொடங்கக்கூடும். கேரளாவில் இந்த ஆண்டு 4 நாட்கள் தாமதமாக, ஜூன் மாதம் 5-ஆம் தேதி பருவமழை தொடங்கக்கூடும்.
இந்தியப் பருவமழை மண்டலத்தில், முதல்கட்டப் பருவமழை தெற்கு அந்தமான் கடல் பகுதியில் பெய்வதுடன், பின்பு பருவக்காற்று வங்கக் கடலில் வடக்கு மேற்காக வீசுவதுண்டு. பருவமழையின் தொடக்கம் மற்றும் முன்னேற்றம் தொடர்பான புதிய தேதிகளின்படி, தென்மேற்குப் பருவமழை அந்தமான் கடல் பகுதியில் முன்கூட்டியே மே 22-ஆம் தேதி பெய்யத் தொடங்கும். தற்போது, தென்கிழக்கு வங்கக்கடல் மற்றும் அருகில் உள்ள பகுதியில் ஆழ்ந்த காற்றழுத்த தாழ்வுப்பகுதி ஒன்று உருவாகியுள்ளது. அடுத்த 12 மணி நேரத்தில் அது தீவிரமடைந்து, அதே பகுதியில் காற்றழுத்த தாழ்வு மண்டலமாக நிலை கொள்ள வாய்ப்புள்ளது. அது மேலும் தீவிரமடைந்து தெற்கு வங்கக்கடலின் மத்தியப்பகுதியில் மே 16-ஆம் தேதி புயல் சின்னமாக மாறக்கூடும். இதனால், அடுத்த 48 மணி நேரத்தில், தெற்கு அந்தமான் கடல் பகுதி, அந்தமான் நிக்கோபார் தீவுகள், தென்கிழக்கு வங்கக்கடலின் சில பகுதிகளில் தென்மேற்குப் பருவமழை முன்கூட்டியே தொடங்குவதற்கு உகந்த சூழல் ஏற்பட வாய்ப்புள்ளது.
பிரதமர் அலுவலகம்
ஜி-7 உச்சிமாநாட்டின்போது ஜெர்மனி அதிபருடன் பிரதமர் சந்திப்பு
ஜெர்மனியின் ஸ்க்லோஸ் எல்மாவ்வில் ஜி -7 உச்சிமாநாட்டின் போது பிரதமர் திரு நரேந்திர மோடி, ஜெர்மனி அதிபர் மேதகு திரு. ஓலாஃப் ஸ்கோல்ஸ்-ஐ 27 ஜூன், 2022 அன்று சந்தித்துப் பேசினார்.
இது இந்த ஆண்டில் இரு தலைவர்களுக்கும் இடையிலான இரண்டாவது சந்திப்பு. இதற்கு முந்தைய சந்திப்பு, இந்தியா-ஜெர்மனி இடையேயான ஆலோசனை கூட்டத்திற்காக 2 மே, 2022 அன்று பெர்லினுக்கு பிரதமர் சென்றிருந்த போது நடைபெற்றது. ஜி-7 உச்சிமாநாட்டிற்கு அழைப்பு விடுத்ததற்காக பிரதமர், அதிபர் ஸ்கோல்ஸ்-க்கு நன்றி தெரிவித்தார்.
கடந்த மாதம் நடைபெற்ற தங்கள் விவாதங்களைத் தொடர்ந்த இரு தலைவர்களும், இருநாடுகளுக்கு இடையேயான பசுமை மற்றும் நிலையான வளர்ச்சி குறித்த ஒத்துழைப்பை முன்னோக்கி கொண்டு செல்ல வேண்டியதன் அவசியத்தை வலியுறுத்தினர். பருவநிலை மாற்ற நடவடிக்கை, பருவநிலை மாற்ற நடவடிக்கைக்கான நிதியுதவி வழங்குதல் மற்றும் தொழில்நுட்ப பரிமாற்றம் போன்ற பிரச்சனைகள் இந்த சந்திப்பின்போது விவாதிக்கப்பட்டன. வர்த்தகம், முதலீடு மற்றும் மக்களிடையேயான உறவுகளை மேலும் வலுபடுத்த வேண்டியதன் அவசியத்தையும் இரு தலைவர்களும் ஒப்புக்கொண்டனர்.
சர்வதேச அமைப்புகளில் அதிக ஒருங்கிணைப்பு, குறிப்பாக வரவிருக்கும் ஜி-20 உச்சிமாநாட்டில் இந்தியாவின் தலைமைத்துவம் ஆகியவை விவாதிக்கப்பட்டது. பிராந்திய மற்றும் உலகளாவிய வளர்ச்சிகள் குறித்தும் இரு தலைவர்களும் கருத்துகளைப் பரிமாறிக் கொண்டனர்.
ரெயில்வே அமைச்சகம்
15 நாட்களில் அதாவது 15 மே நள்ளிரவு வரை போக்குவரத்து வசதி இல்லாததால் சிக்கித் தவித்த 1.4 மில்லியனுக்கும் அதிகமான மக்கள் தங்களின் சொந்த மாநிலங்களுக்குத் திரும்பியுள்ளனர்.
பல்வேறு இடங்களில் போக்குவரத்து வசதி இல்லாததால் சிக்கித் தவித்த புலம்பெயர் தொழிலாளர்கள், யாத்ரீகர்கள், சுற்றுலாப்பயணிகள், மாணவர்கள் மற்றும் இதர நபர்கள் சிறப்பு ரெயில்கள் மூலம் தங்களின் சொந்த ஊர்களுக்குச் செல்லலாம் என்ற உள்துறை அமைச்சகத்தின் உத்தரவைத் தொடர்ந்து இந்திய ரெயில்வே “ஷ்ரமிக் சிறப்பு” ரெயில்களை இயக்க முடிவெடுத்தது.
நாடு முழுவதும் பல்வேறு மாவட்டங்களுக்கு இடையில் 2020, மே 15 நள்ளிரவு வரை மொத்தமாக 1074 ஷ்ரமிக் சிறப்பு ரெயில்கள் இயக்கப்பட்டுள்ளன. கடந்த 15 நாட்களில் மட்டும் போக்குவரத்து வசதி இல்லாமல் சிக்கித்தவித்த 1.4 மில்லியனுக்கும் அதிகமான மக்கள் தங்களின் சொந்த மாநிலங்களுக்கு இந்த சிறப்பு ரெயில்கள் மூலம் சென்றுள்ளனர்.
இந்த சிறப்பு ரெயில்கள் மூலம் கடந்த 3 நாட்களில் மட்டும் தினமும் 2 லட்சத்திற்கும் அதிகமான மக்கள் பயணம் செய்துள்ளனர் என்பது குறிப்பிடத்தக்கது. இந்த எண்ணிக்கையானது வரும் நாட்களில் ஒரு நாளைக்கு 3 லட்சம் பயணிகள் அளவிற்கு அதிகமாகும் என்று எதிர்பார்க்கப்படுகிறது.
இந்த 1074 ஷ்ரமிக் சிறப்பு ரெயில்களும் ஆந்திரப்பிரதேசம், தில்லி, குஜராத், ஹரியானா, மகாராஷ்டிரா, பஞ்சாப், ராஜஸ்தான், தமிழ்நாடு, தெலுங்கானா, கர்நாடகா, கேரளா, கோவா, ஜார்கண்ட், உத்திரப்பிரதேசம், மத்தியப்பிரதேசம், பீகார் போன்ற பல்வேறு மாநிலங்களில் இருந்து புறப்பட்டுச் சென்றன.
இதே போன்று இந்த ஷ்ரமிக் சிறப்பு ரெயில்கள் ஆந்திரப்பிரதேசம். அசாம், பீகார், சட்டிஸ்கர், ஹிமாசலப்பிரதேசம். ஜம்மு & காஷ்மீர், ஜார்கண்ட், கர்நாடகா, மத்தியப்பிரதேசம், மகாராஷ்டிரா, மணிப்பூர், மிசோராம், ஒடிசா, ராஜஸ்தான், தமிழ்நாடு, தெலுங்கானா, திரிபுரா, உத்திரப்பிரதேசம், உத்தரகாண்ட், மேற்கு வங்கம் என பல்வேறு மாநிலங்களுக்கும் போய்ச் சேர்ந்துள்ளன.
(
எஃகுத்துறை அமைச்சகம்
இரும்புத்தாது மற்றும் எஃகு உற்பத்தியை அதிகரிக்க நடவடிக்கை: மத்திய அமைச்சர் தகவல்
மத்திய எஃகுத்துறை அமைச்சர் திரு தர்மேந்திர பிரதான், மாநிலங்களவையில் எழுத்துப்பூர்வமாக தாக்கல் செய்த பதிலில் கூறியதாவது:
தேவை அதிகம் காரணமாக எஃகு விலை அதிகரித்துள்ளதால், இரும்புத் தாது, மற்றும் எஃகு உற்பத்தியை அதிகரிக்க மத்திய அரசு நடவடிக்கை எடுத்து வருகிறது. ஒழுங்குமுறையற்ற வெளிச்சந்தையில், தேவை மற்றும் விநியோகத்துக்கு ஏற்ப எஃகு விலை நிர்ணயிக்கப்படுகிறது. சர்வதேச சந்தையிலும் இரும்புத்தாது விலை அதிகமாக உள்ளது. இந்த நிதியாண்டில் கடந்த நவம்பர் மாதம் 112 மெட்ரிக் டன் இரும்புத்தாது மட்டுமே உற்பத்தி செய்யப்பட்டது. கடந்தாண்டு இதே காலகட்டத்தில், 152 மெட்ரிக் டன் இரும்புத்தாது உற்பத்தி செய்யப்பட்டது. ஒடிசாவில் உள்ள 13 இரும்புத்தாது சுரங்கங்கள், ஏலத்துக்குப்பின் சரியாக செயல்படாததால், உற்பத்தி குறைந்தது. இவற்றை அதிகரிப்பதற்கான சுரங்கம் மற்றும் கனிம கொள்கை சீர்திருத்தம் செய்வது உட்பட பல நடவடிக்கைகளை மத்திய அரசு எடுத்துள்ளது.பொது ஊரடங்கு காலத்தின் போது, எஃகு உற்பத்தியை மீண்டும் தொடங்க, தொழிற் சங்கங்கள் , உள்நாட்டு எஃகு தொழில் துறை தலைவர்கள் உட்பட பல தரப்பினருடன் பல கட்ட ஆலோசனைகள் மற்றும் இணைய கருத்தரங்குகள் நடத்தப்பட்டன. இதற்கு ஏற்ற வகையில் உள்துறை அமைச்சகமும் அவ்வப்போது வழிகாட்டுதல்களை வெளியிட்டது.நாட்டில் தற்போது 914 எஃகு தயாரிப்பு ஆலைகள் உள்ளன. பொதுத் துறையில், சத்தீஸ்கர் மாநிலத்தில் உள்ள என்எம்டிசி எஃகு ஆலையில் தற்போது பணிகள் நடைப்பெற்று கொண்டிருக்கின்றன. கொவிட்-19 காரணமாக நடப்பு நிதியாண்டை தவிர கடந்த 3 ஆண்டுகளில் உள்நாட்டு எஃகு உற்பத்தி அதிகரித்ததால், எஃகு இறக்குமதி குறைந்தது. உள்நாட்டில் தயாரிக்கப்படாத, அல்லது குறைந்த அளவில் உற்பத்தி செய்யப்படும் சில ரக எஃகு, உற்பத்தி துறைக்காக தொடர்ந்து இறக்குமதி செய்யப்படுகிறது. கடந்த 2020 ஆம் ஆண்டின் ஏப்ரல் முதல் டிசம்பர் வரை 3.21 மெட்ரிக் டன் எஃகு இறக்குமதி செய்யப்பட்டுள்ளது.
மேலும் விவரங்களுக்கு https://pib.gov.in/PressReleasePage.aspx?PRID=1694742
-----
(Visitor Counter : 128
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மக்களின் வாழ்க்கையை மேம்படுத்துவதில் கவனம் செலுத்துமாறு அரசு அதிகாரிகளுக்கு ஜி-20 தலைமை ஒருங்கிணைப்பாளர் திரு ஹர்ஷ் வர்தன் ஷ்ரிங்லா வலியுறுத்தல்
மாலத்தீவின் குடிமைப்பணி அதிகாரிகளுக்கான ஒரு வார கால 21வது திறன் மேம்பாட்டு திட்டம், ஜம்மு & காஷ்மீர் அதிகாரிகளுக்கான 2 வார கால 5வது திட்டம் புதுதில்லியில் இன்று முடிவடைந்தது. மாலத்தீவைச் சேர்ந்த 25 அரசு அதிகாரிகளும், ஜம்மு & காஷ்மீரில் இருந்து 38 அரசு அதிகாரிகளும் கலந்து கொண்ட நிகழ்ச்சிகள் முசோரி மற்றும் புது தில்லியில் நடைபெற்றது. இந்த திறன் மேம்பாட்டு திட்டங்கள், இந்திய அரசின் தன்னாட்சி நிறுவனமான நல்லாட்சிக்கான தேசிய மையத்தின் முதன்மையான திட்டங்களாகும்.
நிறைவு விழாவில், ஜி-20 தலைமைத்துவ தலைமை ஒருங்கிணைப்பாளர் திரு ஹர்ஷ் வர்தன் ஷிங்லா தலைமை விருந்தினராக கலந்து கொண்டார். அவர் தனது உரையில், உள்ளடக்கிய வளர்ச்சியின் அவசியத்தை வலியுறுத்தினார், குடிமக்களின் வாழ்க்கையை மாற்றுவதில் தொழில்நுட்பத்தின் முக்கியத்துவத்தையும் அவர் வலியுறுத்தினார். மக்களின் தேவைகள் மற்றும் எதிர்பார்ப்புகளைப் பூர்த்தி செய்வதற்கும், பிராந்தியம் மற்றும் நாடுகளின் முழுமையான வளர்ச்சிக்காக உழைப்பதற்கும் ஒரு கருத்தியல் கட்டமைப்பை உருவாக்க அவர் அழைப்பு விடுத்தார். கூட்டாண்மைகளை உருவாக்குவதன் மூலம் நாடுகளுக்கிடையே உறவுகளை கட்டியெழுப்புதல், செயல்படுத்தும் சூழலை உருவாக்குதல் ஆகியவற்றின் முக்கியத்துவத்தையும் அவர் எடுத்துரைத்தார். முன்னாள் வெளியுறவுச் செயலர் திரு ஷ்ரிங்லா, பிரதமர் திரு நரேந்திர மோடியின் தலைமையிலான அரசின் சாதனைகளை எடுத்துரைத்தார். பங்கேற்பாளர்கள் அனைவரும் மாற்றத்தைக் கொண்டு வரவும் மக்களின் வாழ்க்கையை சிறப்பாக்கவும் முழு மனதுடன் உழைக்க வேண்டும் என்று அவர் கேட்டுக் கொண்டார்.
மக்களுக்கு சேவை செய்வதற்கும், பல்வேறு பொதுச் சேவைகளை திறம்பட வழங்குவதற்கும் அர்ப்பணிப்புடன் கூடிய திறமையான மற்றும் திறமையான சிவில் சேவையை உருவாக்குவதன் முக்கியத்துவத்தை பிரதமர் திரு நரேந்திர மோடி எப்போதும் வலியுறுத்தி வருகிறார். இந்த தொலைநோக்குப் பார்வைக்கு இணங்க, நல்லாட்சிக்கான தேசிய மையம், அரசு ஊழியர்களுக்குத் தேவையான அறிவை வழங்குவதன் மூலமும், திறன்களை வழங்குவதன் மூலமும், அவர்களின் கடமைகளை திறம்படச் செய்வதற்கு மனப்பான்மை மாற்றங்களைக் கொண்டுவதன் மூலமும் அவர்களின் திறனை அதிகரிக்கச் செயல்படுகிறது. 'உலகம் ஒரே குடும்பம்' என்ற கருத்துக்கு ஏற்ப, திறன் மேம்பாட்டிற்கான முயற்சிகள், தனிநபர்கள் மற்றும் நாடுகளிடையே வேறுபாடுகள் இல்லாமல், பொதுவான இலக்குகளை அடைய, ஒத்துழைப்பு தத்துவத்துடன் இணைந்துள்ளது.
நல்லாட்சி மையத்தின் தலைமை இயக்குநர் திரு பாரத் லால், பல்வேறு வளரும் நாடுகளின் அரசு ஊழியர்களின் திறன்களை வளர்ப்பதற்கு வெளியுறவு அமைச்சகம், நல்லாட்சி மையம் இடையே அர்த்தமுள்ள ஒத்துழைப்பை எடுத்துரைத்தார். மக்களின் வாழ்க்கைத் தரத்தை மேம்படுத்த மக்களை மையமாகக் கொண்ட நிர்வாகத்தை வழங்குவதில் அரசு ஊழியர்களின் பங்கை அவர் வலியுறுத்தினார்.
பயனுள்ள நிர்வாகமும் மக்களை மையமாகக் கொண்ட கொள்கைகளும் ஒரு சமூகத்தின் அடித்தளம் என்பதை உணர்ந்து, குடிமக்களின் எதிர்பார்ப்புகளைப் பூர்த்தி செய்யவும், அவர்களின் ஒட்டுமொத்த வாழ்க்கைத் தரத்தை மேம்படுத்தவும் நல்லாட்சிக்கான தேசிய மையம் அதிகாரிகளைச் சித்தப்படுத்துகிறது. சமீப காலங்களில், இந்த மையம் பங்களாதேஷ், கென்யா, தான்சானியா, துனிசியா, காம்பியா, மாலத்தீவுகள், இலங்கை, ஆப்கானிஸ்தான், லாவோஸ், வியட்நாம், பூட்டான் மற்றும் மியான்மர் ஆகிய நாடுகளைச் சேர்ந்த ஏராளமான அதிகாரிகளுக்கும் பயிற்சி அளித்துள்ளது.
விவசாயத்துறை அமைச்சகம்
16,02,127 விவசாயிகளிடமிருந்து 82,71,116 பருத்தி கட்டுகள் ரூ.24,177.67 கோடிக்கு கொள்முதல்
கடந்த 10ம் தேதி வரை, பல மாநிலங்களில் 16,02,127 விவசாயிகளிடமிருந்து, 82,71,116 பருத்தி கட்டுகள் ரூ.24,177.67 கோடிக்கு கொள்முதல் செய்யப்பட்டுள்ளன.
பஞ்சாப், ஹரியானா, ராஜஸ்தான், மத்தியப் பிரதேசம், மகாராஷ்டிரா, குஜராத், தெலங்கானா உட்பட பல மாநிலங்களில் இருந்து குறைந்தபட்ச ஆதரவு விலையில் பருத்தி கொள்முதல் செய்வது சுமுகமாக நடக்கிறது.கடந்த 10ம் தேதி வரை, சுமார் 71.13 லட்சம் விவசாயிகளிடமிருந்து 534.44 லட்சம் மெட்ரிக் டன் நெல் ரூ.1,00, 903.00 கோடிக்கு கொள்முதல் செய்யப்பட்டுள்ளது.தமிழகம் மற்றும் கர்நாடக விவசாயிகள் 3,961 பேரிடமிருந்து 5089 மெட்ரிக் டன் கொப்பரை தேங்காய் ரூ.52.40 கோடிக்கு கொள்முதல் செய்யப்பட்டுள்ளது.
-----
((Visitor Counter : 81
நிலக்கரி அமைச்சகம்
அனல் மின் நிலையங்களுக்கு போதுமான அளவு நிலக்கரி கையிருப்பில் உள்ளது: நிலக்கரி அமைச்சகம் உறுதி
நாட்டில் அதிகரித்து வரும் எரிசக்தித் தேவையைப் பூர்த்தி செய்ய போதுமான அளவு நிலக்கரி இருப்பை நிலக்கரி அமைச்சகம் உறுதிப்படுத்தியுள்ளது.
இந்த ஆண்டு அனல் மின் உற்பத்தி, முந்தைய ஆண்டின் இதே காலத்தில் 485.42 பில்லியன் யூனிட்  உடன் ஒப்பிடும்போது  6.58% அதிகரித்து 517.34 பியூ -ஐ எட்டியது.
மின்சாரத் துறைக்கு நிலக்கரி அனுப்புவதைப் பொறுத்தவரை, ஏப்ரல் 2023 முதல் ஆகஸ்ட் 2023 வரை 2023-24 நிதியாண்டின் ஒட்டுமொத்த சாதனை 324.50 மில்லியன் டன்னாக இருந்தது, இது முந்தைய ஆண்டின் இதே காலத்தின் 306.70 மில்லியன் டன் என்பதுடன் ஒப்பிடும்போது 5.80% வளர்ச்சியாக உள்ளது.
31.08.23 நிலவரப்படி, சுரங்கங்கள், அனல் மின் நிலையங்கள், போன்றவற்றில் 31.08.2022-ல் 68.76 மில்லியன் டன் என்பதுடன் ஒப்பிடும்போது, ஒட்டுமொத்த நிலக்கரி இருப்பு நிலை, 25.08% அதிகரிப்புடன் 86.00 மில்லியன் டன்னை எட்டியது. கூடுதலாக, கோல் இந்தியா லிமிடெட்  நிறுவனத்தின் நிலக்கரி கையிருப்பு 31.08.23 நிலவரப்படி 45.33 மில்லியன் டன்னாக உள்ளது, இது 31.08.22 அன்று 31.12 மில்லியன் டன் நிலக்கரி கையிருப்புடன் ஒப்பிடும்போது 45.66% என்ற வளர்ச்சியைக் காட்டுகிறது.
இதன் மூலம் தடையற்ற மின்சார விநியோகத்தை வழங்குவதில் நிலக்கரி அமைச்சகம் உறுதியாக உள்ளது. இது தற்சார்பு இந்தியாவுக்கு வழிவகுக்கிறது.
பிரதமர் அலுவலகம்
காமன்வெல்த் போட்டிகளில் குத்துச்சண்டையில் வெள்ளிப் பதக்கம் வென்ற சாகர் அலாவத்திற்கு பிரதமர் வாழ்த்து
பர்மிங்ஹாம் காமன்வெல்த் போட்டிகள், 2022-இல் குத்துச்சண்டையில் வெள்ளிப் பதக்கம் வென்ற சாகர் அலாவத்திற்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் பிரதமர் தெரிவித்ததாவது:
“சாகர் அலாவத் சிறப்பாக விளையாடினார்! காமன்வெல்த் போட்டிகளில் குத்துச்சண்டையில் வெள்ளிப் பதக்கம் வென்ற சாகர் அலாவத்திற்கு வாழ்த்துகள். விளையாட்டில் இந்தியாவின் ஆற்றல் சக்திகளுள் ஒருவராக விளங்கும் அவரது வெற்றி, இளைய தலைமுறை குத்துச்சண்டை வீரர்களுக்கு ஊக்கமளிக்கும். வரும் காலங்களில் இந்தியாவிற்கு அவர் தொடர்ந்து பெருமை தேடித் தரட்டும். #Cheer4India”
பிரதமர் அலுவலகம்
20 மே, 2020 அன்று கடும் சூறாவளிப் புயல் ‘அம்பன்’ கரையைக் கடக்கவிருக்கும் நிலையில், பிரதமர் திரு. நரேந்திர மோடி தயார்நிலையை ஆய்வு செய்தார்
கடும் சூறாவளிப் புயலாக ‘அம்பன்’ புயல் வங்காள விரிகுடாவில் இன்று உருப்பெற்று இருக்கிறது. ‘அம்பன்’ கடும் சூறாவளிப் புயலால் ஏற்படக்கூடும் நிலைமையை சமாளிக்க, தொடர்புடைய மாநிலங்கள் மற்றும் மத்திய அமைச்சகங்கள்/முகமைகள் ஆகியவற்றின் தயார்நிலையை பிரதமர் திரு. நரேந்திர மோடி ஆய்வு செய்தார். இந்திய அரசின் மூத்த அதிகாரிகள், இந்திய வானிலைத் துறை, தேசியப் பேரிடர் மேலாண்மை ஆணையம் மற்றும் தேசியப் பேரிடர் நிவாரணப் படையின் அதிகாரிகளோடு மத்திய உள்துறை அமைச்சர், திரு. அமித் ஷாவும் இந்த கூட்டத்தில் பங்கேற்றார்.
மே 20-ஆம் தேதி பிற்பகல், அதிகபட்சமாக மணிக்கு 195 கிலோமீட்டர் வேகத்தில் மிகக் கடும் சூறாவளிப் புயலாக மேற்கு வங்கத்தில் இது கரையைக் கடக்கக்கூடும் என்று இந்திய வானிலைத் துறை தெரிவித்துள்ளது. அம்மாநிலத்தின் கடற்கரையோர மாவட்டங்களில் அதிகம் மற்றும் மிக அதிக மழையை அது உண்டாக்கக்கூடும்.
புயலின் வழியில் உள்ள பகுதிகளில் வசிக்கும் மக்களை முழுவதுமாக பாதுகாப்பான இடங்களுக்கு வெளியேற்றத் தேவையான அனைத்து நடவடிக்கைகளையும் எடுக்குமாறும் அத்தியாவசியப் பொருள்களின் விநியோகத்தை தேவையான அளவில் பராமரிக்குமாறும் பிரதமர் அறிவுறுத்தினார்.
மின்சாரம், தொலைத் தொடர்பு ஆகிய அத்தியாவசிய சேவைகளுக்கு பாதிப்பு ஏற்பட்டால் அதை சரி செய்யத் தேவையான முன்னேற்பாடுகளை செய்யுமாறும், அவற்றின் தயார்நிலையை சரியான நேரத்தில் ஆய்வு செய்து பாதிப்பு ஏற்படும் பட்சத்தில் சேவைகளை விரைவில் தொடர அனைத்து நடவடிக்கைகளை எடுக்குமாறும் தொடர்புடைய அனைவரும் அறிவுறுத்தப்பட்டனர்.
நிவாரண மற்றும் மீட்பு நடவடிக்கைகளுக்காக இந்தியக் கடலோரக் காவல் படையும், கடற்படையும் கப்பல்களையும் ஹெலிகாப்டர்களையும் தயார்படுத்தியுள்ளன. இந்த மாநிலங்களில் உள்ள ராணுவம் மற்றும் விமானப் படை அலகுகளும் தயார்நிலையில் உள்ளன.
ஒடிசாவுக்கும், மேற்கு வங்கத்துக்கும் 25 குழுக்களை தேசியப் பேரிடர் நிவாரணப் படையை அனுப்பியுள்ளது. கூடுதலாக 12 குழுக்கள் தயார் நிலையில் உள்ளன. படகுகள், மரம் வெட்டும் கருவிகள், தொலைத் தொடர்பு கருவிகள் உள்ளிட்ட தேவைப்படும் பொருள்கள் இந்தக் குழுக்களுக்குத் தரப்பட்டுள்ளன.
தொடர்புடைய அனைத்து மாநிலங்களுக்கும் தொடர் அறிக்கைகளை சமீபத்திய முன்னறிவுப்புகளோடு இந்திய வானிலைத் துறை வழங்கி வருகிறது. மாநில அரசோடு மத்திய உள்துறை அமைச்சகமும் தொடர்ந்து தொடர்பில் உள்ளது.
ஜல்சக்தி அமைச்சகம்
தூய்மையே சேவை: கர்நாடகாவில் 52 கோவில் நீர்நிலைகள் தூய்மைப்படுத்தப்பட்டு புத்துயிர் பெறச் செய்யப்பட்டுள்ளன
நாடு முழுவதும் தற்போது தூய்மையே சேவை இயக்கத்தின் கீழ் தூய்மைக்கான மக்கள் இயக்கம் நடைபெற்று வருகிறது, பல்வேறு மாநிலங்கள் மற்றும் யூனியன் பிரதேசங்களைச் சேர்ந்த மக்கள் தூய்மை இந்தியா இயக்கத்தில் அதிக எண்ணிக்கையில் பங்கேற்கின்றனர். அனைத்து மாநிலங்கள் மற்றும் யூனியன் பிரதேசங்களைச் சேர்ந்த மக்களும் தனித்துவமான வழியில் பங்களித்து வருகின்றனர்.
அத்தகைய ஒரு நிகழ்வாக கர்நாடக மாநிலத்தில் கோயில் நீர்நிலைகளை மக்கள் சீரமைத்துள்ளனர். கர்நாடகாவில் நடந்து வரும் 'தூய்மையே சேவை' இயக்கத்தின் போது நான்கு மாவட்டங்களில் உள்ள 52 க்கும் மேற்பட்ட கோவில் நீர்நிலைகள் சுத்தம் செய்யப்பட்டு புத்துயிரூட்டப்பட்டுள்ளன. ஆயிரக்கணக்கான மக்கள் இந்தப் பணியில் ஈடுபட்டனர்.
இந்தப் பணியின் மூலம் ராம்நகர், கதக், மண்டியா மற்றும் கோலார் மாவட்டங்களில், பல ஆண்டுகளாக கைவிடப்பட்ட கோவி்ல் நீர்நிலைகள் புத்துயிர் பெற்றுள்ளன.
Release ID= 1962351
உள்நாட்டு விமானப் போக்குவரத்து அமைச்சகம்
உயிர்காக்கும் உதான் திட்டத்தின் கீழ் 430 விமானங்கள் இயக்கம்
உயிர்காக்கும் உதான் திட்டத்தின் கீழ் 430 விமானங்களை ஏர் இந்தியா, அலையன்ஸ் ஏர், இந்திய விமானப்படை மற்றும் தனியார் நிறுவனங்கள் இயக்கியுள்ளன. இதில், 252 விமானங்கள் ஏர் இந்தியா, அலையன்ஸ் ஏர் நிறுவனங்களால் இயக்கப்பட்டன. இதுவரை, சுமார் 795.86 டன் சரக்குகளை இந்த விமானங்கள் ஏற்றிச் சென்றுள்ளன. இதுவரை 4,21,790 கி.மீ. தூரத்தை உயிர்காக்கும் உதான் விமானங்கள் கடந்துள்ளன. கொவிட்-19 தொற்றுக்கு எதிராகப் போராடி வரும் இந்தியாவுக்கு ஒத்துழைப்பு அளிக்க ‘உயிர்காக்கும் உதான்’ விமானங்கள், மத்திய சிவில் விமானப் போக்குவரத்து அமைச்சகத்தால் தொலைதூரப் பகுதிகளுக்கும் அத்தியாவசியமான மருத்துவப் பொருள்களை கொண்டு செல்வதற்காக இயக்கப்படுகின்றன.
சர்வதேசப் பிரிவில், மருந்துகள், மருத்துவ உபகரணங்கள், கொவிட்-19 நிவாரணப் பொருள்களை ஏற்றுவதற்காக ,கிழக்கு ஆசியாவுடன் சரக்கு விமானப்போக்குவரத்து தொடர்பு உருவாக்கப்பட்டுள்ளது. ஏர் இந்தியா 899 டன் மருத்துவப் பொருள்களைக் கொண்டுவந்துள்ளது.
(
புள்ளியியல் மற்றும் திட்ட அமலாக்கம் அமைச்சகம்
அக்டோபர் மாதத்திற்கான தொழில்துறை உற்பத்திக் குறியீடு
2020, அக்டோபர் மாதத்துக்கான, தொழில்துறை உற்பத்தி, பயன்பாட்டு அடிப்படையிலான குறியீட்டின் விரைவான மதிப்பீடுகள்  வெளியிடப்பட்டுள்ளன.
தொழில்துறை உற்பத்தி அடிப்படையிலான குறியீட்டின் விரைவான மதிப்பீடுகள் ஒவ்வொரு மாதமும் 12ம் தேதி வெளியிடப்படுகின்றன.
2020 அக்டோபரில், தொழில்துறை உற்பத்தி குறியீட்டின் விரைவான மதிப்பீடுகள்  2011-12 அடிப்படையுடன் 128.5 ஆக உள்ளன.
சுரங்க, உற்பத்தி மற்றும் மின்சாரத் துறைகளுக்கான தொழில்துறை உற்பத்தியின் குறியீடுகள் முறையே 98.0, 130.7 மற்றும் 162.2 ஆக உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1680019
வணிகம் மற்றும் தொழில்துறை அமைச்சகம்
பொருள்கள் ஏற்றுமதிக்கு முன்னரும், பின்னரும் ரூபாய் பரிவர்த்தனை கடன் மதிப்புக்கு வட்டியை சமப்படுத்தும் திட்டத்தில் ஏற்றுமதியாளரை சேர்க்க அமைச்சரவை ஒப்புதல்
பிரதமர் திரு. நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் கூட்டத்தில் வணிகத் துறையின் திட்டத்திற்கு ஒப்புதல் வழங்கப்பட்டது. ஏற்றுமதியாளர்களுக்கு, ஏற்றுமதிக்கு முன்னரும், பின்னரும் ரூபாய் பரிவர்த்தனை செய்யப்படும் பொருள்களுக்கு வட்டியை சமப்படுத்தும் திட்டத்தின் கீழ் 3 சதவீதம் அளவில் அனுமதிக்க ஒப்புதல் வழங்கப்பட்டது. 416 சுங்கவரியின் கீழ் சேர்க்கப்பட்டுள்ள பொருள்களுக்கு வட்டியை சமப்படுத்தும் திட்டத்தின் கீழ் 3 சதவீதம் வழங்க அனுமதி அளிக்கப்பட்டது. இவை பெரும்பாலும் குறு சிறு மற்றும் நடுத்தர தொழில் கூடங்களில் குறிப்பாக விவசாயம், ஜவுளி, தோல், கைவினை மற்றும் இயந்திர தொழில்கள் துறைகளில் பணியாளர்களை கொண்டு உற்பத்தி செய்யப்படும் பொருள்களாகும்.
இந்த திட்டம் நடைமுறையில் இருக்கும் எஞ்சிய காலம் வரை வட்டியை சமன்படுத்தும் திட்டத்தின் கீழ் ஏற்றுமதியாளர்களுக்கு ஏறத்தாழ ரூ.600 கோடி வரை பலன் கிடைக்க வகை செய்கிறது.
ஏற்றுமதியாளர்கள் இந்த திட்டத்தின் கீழ் சேர்க்கப்பட்டிருப்பதன் மூலம் அவர்கள் போட்டி மனப்பான்மையுடன் குறு சிறு மற்றும் நடுத்தர தொழில் கூடங்களில் உற்பத்தி செய்யப்படும் பொருள்களை ஏற்றுமதி செய்ய ஊக்குவித்து நாட்டின் ஏற்றுமதியை அதிகரிக்க வகை செய்யும்.
(Visitor Counter : 86
ஜல்சக்தி அமைச்சகம்
கிராமப் பகுதிகளில் குடிநீ்ர் விநியோகம்
தெலங்கானா, ஹரியானா, குஜராத், கோவா ஆகிய மாநிலங்கள் மற்றும் அந்தமான் நிக்கோபார், டாமன் - டையூ, புதுச்சேரி யூனியன் பிரதேசங்களின் அனைத்து கிராமப்புற வீடுகளிலும் குழாய் மூலம் குடிநீர் விநியோகம் செய்யப்பட்டு வருவதாகத் தெரிவிக்கப்பட்டுள்ளது.
2024-ஆம் ஆண்டுக்குள் அனைத்து கிராமப்புற வீடுகளிலும் குழாய் மூலம் குடிநீர் வழங்க மத்திய அரசு இலக்கு நிர்ணயித்து செயல்பட்டு வருகிறது. நாடு முழுவதும் உள்ள 19 கோடியே 36 லட்சம் கிராமப்புற வீடுகளில், 13.12.2022 வரை 10 கோடியே 71 லட்சம் வீடுகளில் அதாவது 55 சதவீத வீடுகளில் குழாய் குடிநீர் இணைப்பு வழங்கப்பட்டுள்ளது. இதே போல், கிராமப் பஞ்சாயத்துக்களில் பாதுகாப்பான குடிநீர் வழங்குவதற்கான வழிமுறைகளையும் மத்திய அரசு செயல்படுத்தியுள்ளது.
மாநிலங்களவையில் இன்று எழுப்பப்பட்ட கேள்விக்கு மத்திய ஜல் சக்தித் துறை இணை அமைச்சர் திரு பிரகலாத் சிங் படேல் எழுத்துப்பூர்வமாக அளித்த பதிலில் இவ்வாறு தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884862
மத்திய அமைச்சரவை
தேசிய வடிவமைப்புக் கல்வி நிறுவன  சட்டம் 2014-ல் திருத்தம் செய்ய அமைச்சரவை ஒப்புதல்
ஆந்திரபிரதேசத்தில் அமராவதி / விஜயவாடா தேசிய வடிவமைப்புக் கல்வி நிறுவனம், மத்தியப்பிரதேச மாநிலம் போபால் தேசிய வடிவமைப்புக் கல்வி நிறுவனம், அசாம் மாநிலம் ஜோர்ஹட் தேசிய வடிவமைப்புக் கல்வி நிறுவனம், அரியானா மாநிலம் குருக்ஷேத்ரா தேசிய வடிவமைப்புக் கல்வி நிறுவனம் ஆகிய நான்கு புதிய தேசிய வடிவமைப்புக் கல்வி நிறுவனங்களை தேசிய வடிவமைப்புக் கல்வி நிறுவனச் சட்டம் 2014-ன் அதிகார எல்லைக்குள் கொண்டுவரவும், அகமதாபாதில் உள்ள தேசிய வடிவமைப்புக் கல்வி நிறுவனத்திற்கு இணையாக இவற்றை தேசிய முக்கியத்துவம் வாய்ந்த கல்வி நிறுவனங்களாக அறிவிக்கவும், வகை செய்யும் என்.ஐ.டி சட்டம் 2014 திருத்த மசோதாவை நாடாளுமன்றத்தில் அறிமுகம் செய்ய பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் அனுமதி வழங்கியுள்ளது. என்.ஐ.டி விஜயவாடா என்பதை என்.ஐ.டி அமராவதி என பெயர் மாற்றம் செய்தல், முதன்மை வடிவமைப்பாளர் என்பதை பேராசிரியருக்கு இணையாக நிலை உயர்த்துதல் உள்ளிட்ட சில சிறிய திருத்தங்களை மேற்கொள்ளவும், மசோதா வகை செய்கிறது.
நாட்டின் பல்வேறு பகுதிகளில் தேசிய முக்கியத்துவம் வாய்ந்த கல்வி நிறுவனங்களாக புதிய தேசிய வடிவமைப்புக் கல்வி நிறுவனங்களை அமைப்பது, வடிவமைப்புத் துறையில் உயர்ந்த திறன் படைத்த மனிதசக்தியை உருவாக்க உதவும், இதன் பயனாக கைவினை தொழில்கள், கைத்தறி, ஊரகத் தொழில்நுட்பம், சிறு, நடுத்தர மற்றும் பெரும் தொழில்நிறுவனங்களில் நீடித்த வடிவமைப்பு தலையீடுகளை செய்வதன் மூலம் நேரடியாகவும், மறைமுகமாகவும் வேலை வாய்ப்புகள் உருவாகும். மேலும் திறன் மற்றும் நிறுவன வளர்ச்சிக்கான திட்டங்களும், மக்களைச் சென்றடையும்.
------
(Visitor Counter : 96
ரசாயனம் மற்றும் உரங்கள் அமைச்சகம்
மலேரியா கட்டுப்பாட்டு திட்டத்திற்காக 114.2 மெட்ரிக் டன்கள் டிடிட்டி-ஐ  எச் ஐ எல்  லிமிடெட் ஜாம்பியாவுக்கு அனுப்பியது
- மற்றும் உரங்கள் அமைச்சகத்தின் கீழ் இயங்கும் பொதுத் துறை நிறுவனமான எச் ஐ எல்  லிமிடெட், 114.2 மெட்ரிக் டன்கள் டிடிட்டி-ஐ , மலேரியா கட்டுப்பாட்டு திட்டத்திற்காக ஜாம்பியாவுக்கு அனுப்பியுள்ளது.
ஜாம்பிய சுகாதார அமைச்சகத்திடம் இருந்து பெற்ற 307 மெட்ரிக் டன்களுக்கான விநியோக உத்தரவின் படி அனுப்பப்படும் சரக்குகளில் இது கடைசிப் பகுதியாகும் என்று எச் ஐ எல்  தலைவர் மற்றும் நிர்வாக இயக்குநர் திரு எஸ் பி மொகந்தி கூறினார்.
டிடிட்டி-ஐ சர்வதேச அளவில் உற்பத்தி செய்யும் ஒரே நிறுவனம் எச் ஐ எல்  ஆகும். மலேரியா கட்டுப்பாட்டு திட்டத்திற்காக இந்திய அரசின் சுகாதார மற்றும் குடும்ப நல அமைச்சகத்துக்கு டிடிட்டி-ஐ தயாரித்து விநியோகிக்க 1954-ஆம் ஆண்டு இந்த நிறுவனம் தொடங்கப்பட்டது.
2019-20-இல், நாட்டில் உள்ள 20 மாநிலங்களுக்கு இந்தப் பொருள் விநியோகிக்கப்பட்டது. பல ஆப்பிரிக்க நாடுகளுக்கும் டிடிட்டி-ஐ எச் ஐ எல்  லிமிடெட் ஏற்றுமதி செய்கிறது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652229
(
தேர்தல் ஆணையம்
13 ஆவது தேசிய வாக்காளர் தினம் நாடுமுழுவதும் கொண்டாட்டம்
13 ஆவது தேசிய வாக்காளர் தினம் நாடுமுழுவதும் கொண்டாடப்பட்ட நிலையில், புதுதில்லியில் நடைபெற்ற நிகழ்ச்சியில் குடியரசுத் தலைவர் திருமதி திரௌபதி முர்மு கலந்து கொண்டார். இந்நிகழ்ச்சியில் சிறப்பு விருந்தினராக மத்திய சட்டம் மற்றும் நீதித் துறை அமைச்சர் திரு கிரண் ரிஜிஜு பங்கேற்றார்.
இதில் தலைமைத் தேர்தல் ஆணையர் திரு ராஜீவ் குமார், தேர்தல் ஆணையர்கள் திரு அனுப் சந்திர பாண்டே, திரு அருண் கோயல் ஆகியோரும் கலந்து கொண்டனர்.
இந்நிகழ்ச்சியில் குடியரசுத் தலைவர் திருமதி திரௌபதி முர்மு உரையாற்றினார்.
அவரைத் தொடர்ந்து உரையாற்றிய மத்திய அமைச்சர் திரு கிரண் ரிஜிஜு, ஆண்டு முழுவதும் வாக்காளர் பட்டியலில் பெயர் சேர்க்கும் பணிகளை மேற்கொள்வதற்கான நடைமுறை உள்ளிட்ட தேர்தல் ஆணையத்தின் சீர்திருத்த நடவடிக்கைகளுக்கு அனைவரும் ஒத்துழைப்பு அளிக்க வேண்டும் என கேட்டுக் கொண்டார். சீர்திருத்தங்கள் தொடர்பான அனைத்து முடிவுகளும், அரசியல் கட்சிகளுடன் நடத்திய ஆலோசனைக்குப் பிறகே மேற்கொள்ளப்பட்டதாக அமைச்சர் தெரிவித்தார்.
நிகழ்ச்சியில் பேசிய தலைமைத் தேர்தல் ஆணையர் திரு ராஜீவ் குமார், 1951 ஆம் ஆண்டு 17 கோடியாக இருந்த வாக்காளர்களின் எண்ணிக்கை தற்போது 94 கோடியாக அதிகரித்திருப்பதை சுட்டிக்காட்டினார்.
குறிப்பாக 2019 ஆம் ஆண்டு பொதுத் தேர்தலில் அதிகபட்சமாக 67.4 சதவீத வாக்குகள் பதிவானதாகவும், அனைவரும் வாக்களிப்பதற்கான விழிப்புணர்வை ஏற்படுத்த தேர்தல் ஆணையம் இலக்கு நிர்ணயித்து செயல்படுவதாகவும் அவர் குறிப்பிட்டார்.
தேர்தல்களில் வாக்காளர்கள் அதிக உத்வேகத்துடன் வாக்களிக்க முன்வருவதாகவும், தேர்தல் நடைமுறையை பலப்படுத்த அனைத்து அரசியல் கட்சிகளும் ஒத்துழைப்பு நல்கி வருவதையும் நினைவுகூர்ந்தார்.
இந்த நிகழ்ச்சியில் 2022 ஆம் ஆண்டுக்கான சிறந்த வாக்குப்பதிவு நடைமுறைக்கான தேசிய விருதுகளை குடியரசுத் தலைவர் திருமதி திரௌபதி முர்மு வழங்கினார்.
குடியரசுத் தலைவர் செயலகம்
ஜன்மாஷ்டமியை ஒட்டி குடியரசுத் தலைவர் வாழ்த்து
ஜன்மாஷ்டமியை ஒட்டி குடியரசுத் தலைவர் வாழ்த்து தெரிவித்துள்ளார்,
“ஜன்மாஷ்டமி நன்னாளில், எனது, அனைத்து சக இந்தியக் குடிமக்களுக்கும், வெளிநாடுகளில் வாழும் இந்தியர்களுக்கும், எனது நல்வாழ்த்துக்களைத் தெரிவித்துக் கொள்கிறேன்.
நியாயமான, உணர்வுபூர்வமான, இரக்க குணம் நிறைந்த ஒரு சமுதாயத்தை ஏற்படுத்த வேண்டும் என்பதற்கு ஒரு உந்துசக்தியாக ஸ்ரீகிருஷ்ண பரமாத்மா இருக்கிறார். பலனை எதிர்பாராமல் நமது கடமைகளைச் செய்வதில் கவனம் செலுத்த வேண்டும் என்பது அவர் கர்ம யோகாவில் கூறியுள்ள செய்தியாகும். கோவிட்19 காலத்தில் இந்நோய்க்கு எதிரான நமது போராட்டத்தில் முன்னணியில் நின்று செயலாற்றும் போராளிகளிடையே இந்த மனப்பாங்கை தெளிவுறக் காண முடிந்தது. இந்த விழாவை நாம் கொண்டாடும் நேரத்தில் காலங்கடந்து, உலகம் முழுமைக்கும் பொருந்தக்கூடிய கிருஷ்ண பரமாத்மாவின் நல்லுரைகளை நம்முடைய வாழ்க்கையும் மனித சமுதாயமும் மேம்படும் வகையில் பின்பற்ற, உறுதி பூண வேண்டும்” என்று அவர் விடுத்துள்ள செய்தியில் கூறியுள்ளார்.
குடியரசுத் தலைவரின் செய்தியை ஹிந்தியில் படிக்க இங்கே சொடுக்கவும்Click here to see President's message in Hindi
(Visitor Counter : 139